CELEX: 32009D0722
Language: bg
Date: 2009-09-29 00:00:00
Title: 2009/722/ЕО: Решение на Комисията от 29 септември 2009 година за изменение на Решение 2003/324/ЕО по отношение на дерогация от забраната за вътрешновидово рециклиране при храненето на някои животни с ценна кожа в Латвия (нотифицирано под номер C(2009) 5550)

30.9.2009   
            
            
               BG
            
            
               Официален вестник на Европейския съюз
            
            
               L 257/38
            
         
      РЕШЕНИЕ НА КОМИСИЯТА
   
   от 29 септември 2009 година
   за изменение на Решение 2003/324/ЕО по отношение на дерогация от забраната за вътрешновидово рециклиране при храненето на някои животни с ценна кожа в Латвия
   (нотифицирано под номер C(2009) 5550)
   (само текстовете на естонски, фински, латвийски и шведски език са автентични)
   (2009/722/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (1), и по-специално член 22, параграф 2 от него,
   като има предвид, че:
   
               (1)
            
            
               В член 22, параграф 1, буква а) от Регламент (ЕО) № 1774/2002 се предвижда забрана за храненето на животни с преработен животински протеин, добит от животни от същия вид. Дерогации от посоченото правило по отношение на животни с ценна кожа могат да бъдат разрешавани след консултации с подходящия научен комитет.
            
         
               (2)
            
            
               В Решение 2003/324/ЕО от 12 май 2003 г. по отношение на дерогация от забраната за вътрешновидово рециклиране на животни с ценна кожа съгласно Регламент (ЕО) № 1774/2002 на Европейския парламент и на Съвета (2) се посочват държавите-членки, които имат разрешение да се възползват от тази дерогация, видовете животни, които могат да бъдат хранени с преработен животински протеин, добит от животни от същия вид, и се определят правилата, съгласно които се извършва храненето.
            
         
               (3)
            
            
               Латвия подаде искане за дерогация от забраната за вътрешновидово рециклиране на животни с ценна кожа и предостави задоволителна информация относно мерките, които трябва да бъдат предприети, за да се осигури контрол на рисковете за здравето на животните и на хората.
            
         
               (4)
            
            
               Поради това Решение 2003/324/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2003/324/ЕО се изменя, както следва:
   
               1.
            
            
               Член 1 се заменя със следното:
               „Член 1
               Дерогация за Естония, Латвия и Финландия
               1.   Съгласно член 22, параграф 2 от Регламент (ЕО) № 1774/2002 на Естония, Латвия и Финландия се предоставя дерогация във връзка с храненето на следните животни с ценна кожа с преработен животински протеин, добит от трупове или части от трупове на животни от същия вид:
               
                           а)
                        
                        
                           лисици (Vulpes vulpes и Alopex lagopus); и
                        
                     
                           б)
                        
                        
                           енотовидни кучета (Nycteroites procynoides).
                        
                     2.   Съгласно член 22, параграф 2 от Регламент (ЕО) № 1774/2002 на Естония и Латвия се предоставя дерогация във връзка с храненето на животни с ценна кожа от вида Американска норка (Mustela vison) с преработен животински протеин, добит от трупове или части от трупове на животни от същия вид.“
            
         
               2.
            
            
               Член 5 се заменя със следното:
               „Член 5
               Спазване на настоящото решение
               Естония, Латвия и Финландия незабавно вземат необходимите мерки, за да спазят настоящото решение, и публикуват посочените мерки. Те незабавно информират Комисията за това.“
            
         
               3.
            
            
               Член 7 се заменя със следното:
               „Член 7
               Адресати
               Адресати на настоящото решение са Република Естония, Република Латвия и Република Финландия.“
            
         Член 2
   Адресати на настоящото решение са Република Естония, Република Латвия и Република Финландия.
   
      Съставено в Брюксел на 29 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 273, 10.10.2002 г., стр. 1.
   
      (2)  ОВ L 117, 13.5.2003 г., стр. 37.